**GENERELLE SALGS- OG  LEVERINGSBETINGELSER FOR SALG AV PRODUKTER.**

Sist oppdatert per 03.01.2022

1. **Generelt**

Alle Paradis Interiørarkitekters’ (heretter **PI**) tilbud, salg og leveringer av produkter reguleres av disse salgsbetingelser og vilkår (heretter **Salgsbetingelsene**), med mindre annet er skriftlig avtalt. Ved inngivelse av bestilling erklærer kunden seg enig i Salgsbetingelsene.

For salg til forbruker gjelder disse Salgsbetingelsene såfremt ikke annet følger av ufravikelig forbrukerlovgivning.

Kunden har risikoen for at produktene passer i sin helhet til hans behov. Alle produkter leveres iht. våre leverandørers til enhver tid gjeldende standard for det aktuelle produkt. Kunden er kjent med og aksepterer at farger etc. på produkter kan avvike fra katalogbilder.

1. **Pris, tilbud og bestillinger**

Produktenes priser fremgår av PI’s tilbud. Alle priser er eksklusive merverdiavgift hvis ikke annet er oppgitt. Et tilbud er gyldig i tre (3) måneder, og bortfaller dersom det ikke aksepteres innen angitt frist. Tilbud gis med forbehold om endringer i priser fra leverandør, på råvarer, valutakurser etc. Følgende er det leveringsdagens pris som vil være gjeldende. Videre tar PI forbehold om å justere priser gitt i tilbud dersom volum i tilbud endres, eller delbestilling blir aktuelt.

Et administrasjonsgebyr på 5 % av kjøpesummen tilkommer på enkelte bestillinger. Dette vil fremkomme av tilbudet der det gjelder.

Ved mottatt bestilling utsteder PI en ordrebekreftelse som sendes kunden per e-post. Mottatt ordrebekreftelse må sjekkes av kunde og eventuelle endringer på ordre meldes PI umiddelbart. Mottas ikke tilbakemelding på ordrebekreftelse innen 24 timer antas denne som godkjent av kunde.

Bestillinger er bindende og kunden har ansvaret for at mål og beskrivelse er riktig før bestilling. Eventuelle ønsker om avbestilling av produkter må forelegges og godkjennes av PI, og eventuelle kostnader samt avbestillingsgebyr vil bli belastet kunden.

1. **Levering og leveringstid**

Om ikke annet er avtalt, gjelder alle priser avhentet hos PI. Frakt til kunden er ikke inkludert.

Anslått leveringstid i tilbud etc. er alltid veiledende. Dersom det ikke er inngått spesiell avtale om leveringstid, er leveringstid å forstå som perioden fra det tidspunkt forhåndsbetaling av kunde iht til punkt 6. er foretatt til produktene er meldt leveringsklare av PI.

Mottaksbrev skal signeres av mottaker/kunde. Risikoovergangen til kunden skjer når lasting starter.

Dersom kunden ikke er i stand til å avhente produktene innen fjorten (14) arbeidsdager etter at PI har meldt til kunden at produktene er leveringsklare, vil PI uten ytterligere varsel opprette mellomlagring. Enhver omkostning i den forbindelse, herunder eventuell forsikring, belastes kunden. Ved utløpet av 14-dagersperioden anses produktene som levert og risikoen gått over på kunden.

1. **Undersøkelsesplikt og reklamasjon**

Kunde forplikter seg til å undersøke produktene, samt kontrollere leverte produkter mot ordrebekreftelse. Feil, mangler eller avvik må meldes PI snarest, og senest innen 5 dager etter at feilen eller mangelen ble oppdaget eller burde ha blitt oppdaget. Dersom kunden ikke skriftlig reklamerer over feil/mangler innen nevnte frist, mister kunde retten til å fremsette ethvert krav basert på slike feil/mangler. Ordre- eller fakturanummer må alltid oppgis ved reklamasjon.

PIs’ mangel-ansvar er ikke for noen del av produktene lenger enn 2 år fra levering fant sted. Anvendes produktet mer intensivt enn normalt, forkortes denne periode i tilsvarende grad.

PI er ikke ansvarlig dersom produktene ikke tilfredsstiller kundens krav til utseende, herunder farge, størrelse eller form.

Ved feil eller mangler som kunde reklamerer over innen frister angitt over, har PI valget mellom å avhjelpe mangelen, foreta omlevering eller innrømme prisavslag. Retten til å påberope seg mangler bortfaller hvis produktet blir forandret eller reparert av andre enn PI uten dennes skriftlige forhåndssamtykke.

Ut over det som fremgår over, påtar PI seg intet ansvar for skade eller tap. PI har således under ingen omstendighet ansvarlig for tap som feil/mangler måtte forårsake, herunder driftstap, tapt fortjeneste, eller andre indirekte tap.

1. **Forsinkelse**

PI har intet ansvar for leveringsforsinkelse som skyldes force majeure eller andre uforutsette forsinkelser utenfor PI’s kontroll, som for eksempel streik, lockout, valuta-restriksjoner, import- eller eksportforbud eller konkurs hos leverandører, forsinkelser i levering fra våre leverandører, feil/mangler i leveranser fra leverandør, kundens disposisjoner og ekstern transport. Ved slike forsinkelser er PI ikke ansvarlig for krav fra kunde.

1. **Betaling og betalingsbetingelser**

Produktbestillinger skal forskuddsbetales med 100% av ordrens verdi. Faktura oversendes til kunde per e-post.

Frakt, fortolling, lyspærer og evt. miljøavgifter faktureres når ankomst av produktene er meldt kunde. Dersom ikke annet er avtalt må kunden fremlegge dokumentasjon på at kjøpesummen er innbetalt til PI før produktene leveres ut.

Betalingsbetingelser er netto per 14 dager.

Etter forfall beregnes renter i henhold til Lov om renter ved forsinket betaling. Betaler ikke kunden til avtalt tid, har PI rett til å innstille enhver avtaleforpliktelse inntil betaling skjer. Dersom kunden ikke har betalt det forfalne beløp innen 3 måneder, er PI berettiget til gjennom skriftlig meddelelse til kunden å heve avtalen, og i tillegg kreve erstatning for det tap PI har lidt.

1. **Salgspant**

Produktene forblir PS’ eiendom til hele kjøpesummen inklusive renter og omkostninger, er fullt ut betalt i h.h.t. lov om salgspant. Kunden har ikke rett til å videreselge eller inkorporere produktene før slik betaling har funnet sted.

1. **Retur av varer**

Produkter tas ikke i retur uten skriftlig avtale. Produkter som innsendes uten avtale, vil ikke bli kreditert. Er retur akseptert, trekkes det 10% returomkostninger av kjøpesummen på produktet det gjelder.

Er returadgang avtalt må eventuell retur skje i original og uskadet emballasje, og på kundens regning og risiko.

1. **Angrerett**

Dersom kunden er en forbruker gjelder angrerettloven. Kunden kan ikke angre på kjøp av produkter som etter sin art ikke kan tilbakeleveres, som for eksempel produkter spesialbestilt etter kundens valg.

Kunden må gi PI melding om bruk av angreretten på angrerettskjema innen 14 dager fra fristen begynner å løpe. I fristen inkluderes alle kalenderdager. Dersom fristen ender på en lørdag, helligdag eller høytidsdag forlenges fristen til nærmeste virkedag. Kunden har bevisbyrden for at angreretten har blitt gjort gjeldende innen fristens utløp.

Ved bruk av angreretten må produktene leveres tilbake til PI uten unødig opphold og senest 14 dager fra melding om bruk av angreretten er gitt. Kunden skal dekke kostnadene ved å returnere produktene. PI har rett til å holde tilbake tilbakebetalingen til PI har mottatt produktene fra kunden, eller til kunden har lagt frem dokumentasjon for at varene er sendt tilbake.

1. **Garanti og ansvarsbegrensning**

Produktene må brukes etter anvisninger gitt i våre eller produsents produktblad og beskrivelser. PI er uten ansvar for enhver mangel eller skade som kan tilskrives uriktig anvendelse eller usedvanlig bruk av produktet, mangelfullt vedlikehold eller uriktig montering fra kundens side, forandringer foretatt uten PIs’ skriftlige samtykke, eller reparasjoner som kunden har utført på feilaktig måte. Endelig omfatter ikke ansvaret normal slitasje og forringelse. Det samme gjelder hvis produktet utsettes for påvirkninger som varen ikke er beregnet for. PI er heller ikke ansvarlig for skade som følge av utilstrekkelig eller uhensiktsmessig oppbevaring. Det påhviler kunde å godtgjøre at skaden ikke skyldes manglende overholdelse av anbefalinger/beskrivelser vedrørende bruk/oppbevaring/vedlikehold av produktet.

PI’s maksimale erstatningsansvar overfor kunde er under enhver omstendighet begrenset til 20 % av kjøpesummen. Ved flere leveranser begrenses et eventuelt akkumulert ansvar tilsvarende.

1. **Tvister**

Disse Salgsbetingelsene er underlagt norsk rett.

Før en tvist bringes inn for rettsapparatet, plikter partene å forsøke å komme frem til en minnelig ordning gjennom forhandlinger.

Drammen tingrett er avtalt verneting.